|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Predkladaným materiálom sa navrhuje zaokrúhľovanie platieb v hotovosti a tým obmedzenie používania 1 a 2 centových mincí, čo sa nepriamo pozitívne prejaví na životnom prostredí v Slovenskej republike, a to predovšetkým v týchto oblastiach   * zníženie potreby ocele a medi, spotreby vody a  chemikálií potrebných pri výrobe 1 a 2 centových mincí, * zníženie množstva odpadu vznikajúceho pri výrobe mincí vyžadujúceho si ďalšiu recykláciu, * zníženie počtu prepráv peňazí od výrobcu mincí a následne medzi ostatnými účastníkmi hotovostného peňažného obehu (NBS, banky, obchodníci a pod.) počas celého životného cyklu mincí a s tým súvisiace zníženie emisií CO2 a NOx, * zníženie spotreby plastov, príp. iného druhu obalového materiálu potrebného pri výrobe a následne pri manipulácii, uskladnení a prevozoch mincí, * úspora energií potrebných pri spracovaní mincí, ich uskladnení a pod.   Celkový rozsah pozitívneho vplyvu na životné prostredie bude čiastočne znížený zvýšenou emisiou 5 centových mincí. Tento nárast by však mal byť omnoho nižší v porovnaní so zníženou (až nulovou) emisiou 1 a 2 centov, čo dokazujú údaje z iných krajín eurozóny, ktoré už zaviedli zaokrúhľovanie. |
| **5.2 Bude mať predkladaný materiál vplyv na chránené územia a ak áno, aký?** |
| Realizáciou zaokrúhľovania platieb v hotovosti a obmedzením používania 1 a 2 centových mincí sa nepredpokladá žiadny priamy vplyv na chránené územia.  Pri nepriamych vplyvoch sa očakáva pozitívny vplyv. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Vzhľadom na pozitívne vplyvy na životné prostredie popísané v bode 5.1 ako aj skutočnosť, že mincové platničky pre 1 a 2 centové mince sa produkujú a dovážajú zo zahraničia, je predpoklad, že zaokrúhľovanie platieb v hotovosti a obmedzenie používania 1 a 2 centových mincí sa môže nepriamo pozitívne prejaviť na životnom prostredí aj mimo územia SR. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Predkladaný materiál nemá negatívne vplyvy na životné prostredie. |